Atklāta konkursa “Vidusposma izvērtējums par projektā “Skola – kopienā” īstenoto atbalstāmo darbību ieviešanas efektivitāti” (Id. Nr. VIAA 2026/58) komisijas atbildes uz Pretendenta jautājumiem
Jautājums:
Iepazīstoties ar Nolikumā izvirzītajām kvalifikācijas prasībām attiecībā uz Nolikuma 3.2.3. punktā minēto ekspertu "Izglītības jomas pētnieks", tai skaitā prasību par "pieredzi vismaz 1 (vienā) ar izglītības nozari saistītā kvantitatīvajā pētījumā, kurā piedalījušies vismaz 1000 respondenti", lūdzam sniegt skaidrojumu par jēdzienu "kvantitatīvs pētījums" un "respondenti" tvērumu Nolikuma izpratnē. Lūdzam precizēt, vai par šai prasībai atbilstošu būtu uzskatāma arī pieredze, kas gūta pētījuma ietvaros, veicot liela apjoma (vidēji ap 20 000 dalībnieku) valsts līmeņa pārbaudes darbu rezultātu kvantitatīvo analīzi, kuras pamatā ir izglītojamo vērtēšanas/snieguma dati.
Atbilde: 
Jēdziena “kvantitatīvs pētījums” skaidrojums: pētījums, kurā datu iegūšanai un analīzei tiek izmantotas kvantitatīvās pētniecības metodes, piemēram, aptauja ar anketēšanu vai kontentanalīze. Iegūtie dati tiek izteikti skaitliskā formā un analizēti, izmantojot statistiskās metodes.
Jēdziena “respondenti” skaidrojums: personas, kuras atbilstoši noteiktiem izlases kritērijiem ir iekļautas pētījuma izlasē un piedalījušās pētījumā.
Pieredze, kas gūta pētījuma ietvaros, veicot liela apjoma (vidēji ap 20 000 dalībnieku) valsts līmeņa pārbaudes darbu rezultātu kvantitatīvo analīzi, kuras pamatā ir izglītojamo vērtēšanas/snieguma dati, uzskatāma par atbilstošu minētajai prasībai. 

